Amnesia (Roxen-sang)

«Amnesia» (norsk oversettelse: amnesi, hukommelsestap) er en engelskspråklig elektropopsang fra 2021 med den rumenske sangeren Roxen. Sangen er skrevet av Adelina Stinga og Victor Bourosu, og den ble utgitt 4. mars 2021. Sangen var Romanias bidrag i Eurovision Song Contest 2021 i Rotterdam i Nederland.

Om sangen 
Sangen er komponert av Adelina Stinga og Victor Bourosu. Sangen er skrevet for Roxen, og teksten er delvis selvbiografisk. Sangen handler om en ung kvinne som sliter med seg selv og presset fra omgivelsene. Selv om hun til stadighet er omgitt av frykt, som delvis kontrollerer henne, klarer hun å bli kvitt frykten og gjenerobrer kontrollen og blir sterkere og tryggere på seg selv. Sangen skal også gi en stemme til alle undertrykte følelser, og til alle som ikke har blitt hørt, blant annet under pandemien.

Eurovision Song Contest 
Roxen skulle ha deltatt i Eurovision Song Contest 2020 med låten «Alcohol You». Da konkurransen ble avlyst på grunn av koronaviruspandemien, besluttet den rumenske kringkasteren TVR at Roxen skulle få delta i 2021 i stedet, men med en ny låt. «Amnesia» ble sluppet 4. mars 2021.

Sangen var Romanias bidrag til Eurovision Song Contest 2021 i Rotterdam i Nederland. Den deltok i semifinale 1 tirsdag 18. mai 2021, der den endte på tolvteplass med 85 poeng. Siden Romania ikke ble blant de ti beste, kvalifiserte ikke landet seg til finalen lørdag 22. mai. Dette var tredje gang på rad at Romania ble slått ut i semifinalen.

Listeplasseringer

Sporliste

Utgivelseshistorikk

Referanser 

Rumensk musikk
Rumenske sanger
Sanger fra 2021
Bidrag til Eurovision Song Contest 2021